L 136/88
EL
Επίσημη Εφημερίδα της Ευρωπαϊκής Ένωσης
24.5.2023
(31)
Άλλοι παράγοντες της αγοράς, όπως οι πάροχοι διαφημίσεων, καθώς και οι πάροχοι υπηρεσιών πληρωμών, μέσω των υποχρεώσεών τους βάσει του πλαισίου της ΕΕ για την καταπολέμηση της νομιμοποίησης εσόδων από παράνομες δραστηριότητες και των εθελοντικών δράσεων, μπορούν επίσης να συμβάλουν στην καταπολέμηση της διαδικτυακής πειρατείας.
Για να αποτραπεί η δημιουργία εσόδων από υπηρεσίες πειρατείας, η Επιτροπή διευκολύνει τη σύναψη μνημονίου συμφωνίας σχετικά με την επιγραμμική διαφήμιση και τα δικαιώματα διανοητικής ιδιοκτησίας.
Τα μέρη που υπογράφουν το εν λόγω μνημόνιο δεσμεύονται οικειοθελώς να ελαχιστοποιήσουν την τοποθέτηση διαφημίσεων σε ιστότοπους και εφαρμογές φορητών συσκευών που παραβιάζουν δικαιώματα διανοητικής ιδιοκτησίας, συμπεριλαμ­ βανομένων των δικαιωμάτων πνευματικής ιδιοκτησίας.
Η συνεργασία αυτή θα πρέπει να ενθαρρυνθεί περαιτέρω προκειμένου να διασφαλιστεί ότι οι εν λόγω υπηρεσίες δεν διευκολύνουν την προώθηση και τη λειτουργία φορέων εκμετάλλευσης που παρέχουν πρόσβαση σε μη εξουσιοδοτημένη αναμετάδοση ζωντανών εκδηλώσεων.
(32)
Για να αντιμετωπιστεί η πειρατεία με ολιστικό τρόπο, είναι σημαντικό να αυξηθεί η διαθεσιμότητα, η οικονομική προσιτότητα και η ελκυστικότητα των εμπορικών προσφορών που απευθύνονται στους τελικούς χρήστες για την πρόσβαση σε μεταδόσεις ή αναμεταδόσεις ζωντανών εκδηλώσεων.
Όσον αφορά εκδηλώσεις μείζονος σημασίας για την κοινωνία, όπως οι Ολυμπιακοί Αγώνες, το Παγκόσμιο Κύπελλο Ποδοσφαίρου ή το Ευρωπαϊκό Πρωτάθλημα Ποδοσφαίρου, τα κράτη μέλη μπορούν να εξασφαλίζουν ευρεία πρόσβαση του κοινού στην τηλεοπτική κάλυψη σύμφωνα με το άρθρο 14 της οδηγίας 2010/13/ΕΕ.
(33)
Επιπλέον, σύμφωνα με πρόσφατη μελέτη, η προσβασιμότητα και η διαθεσιμότητα νόμιμων προσφορών σε ανταγωνιστικές τιμές έχει οδηγήσει σε ελαφρά μείωση του αριθμού των χρηστών που καταναλώνουν πειρατικό περιεχόμενο (12).
Είναι συνεπώς σημαντικό να αυξηθεί η ευαισθητοποίηση των τελικών χρηστών σχετικά με τη διαθεσιμότητα νόμιμης προσφοράς.
Για παράδειγμα, ορισμένα κράτη μέλη διασφαλίζουν ότι, όταν επιβάλλεται φραγή σε ιστότοπο βάσει προσωρινής διαταγής, οι χρήστες που προσπαθούν να αποκτήσουν πρόσβαση σε αυτόν ενημερώνονται για τη φραγή και λαμβάνουν πληροφορίες σχετικά με τις πηγές από τις οποίες είναι δυνατή η νόμιμη πρόσβαση στο σχετικό περιεχόμενο.
Αυτό μπορεί να γίνει, για παράδειγμα, με παραπομπή στην ευρωπαϊκή διαδικτυακή πύλη περιεχομένου Agorateka που έχει δημιουργηθεί από το παρατηρητήριο του EUIPO και περιέχει συνδέσμους με υφιστάμενες εθνικές πύλες.
(34)
Η διασυνοριακή συνεργασία μεταξύ των κρατών μελών είναι σημαντική για την καλύτερη αντιμετώπιση του φαινομένου των μη εξουσιοδοτημένων αναμεταδόσεων ζωντανών εκδηλώσεων, οι οποίες εκ φύσεως πραγματοποιούνται σε διασυνοριακό επίπεδο.
Η ανταλλαγή πληροφοριών σχετικά με υπηρεσίες για τις οποίες ισχύει προσωρινή διαταγή σε ένα κράτος μέλος μπορεί να είναι χρήσιμη για την ενημέρωση των αρχών επιβολής του νόμου σε άλλα κράτη μέλη όπου είναι διαθέσιμες οι ίδιες υπηρεσίες.
(35)
Στο παρατηρητήριο του EUIPO έχει ανατεθεί, βάσει του κανονισμού (ΕΕ) αριθ.
386/2012 του Ευρωπαϊκού Κοινοβουλίου και του Συμβουλίου (13), το καθήκον παροχής μηχανισμών που συμβάλλουν στη βελτίωση της ανταλλαγής πληροφοριών σχετικά με την επιβολή των δικαιωμάτων διανοητικής ιδιοκτησίας μεταξύ των αρχών των κρατών μελών και στην προώθηση της συνεργασίας με τις εν λόγω αρχές και μεταξύ αυτών.
Η υφιστάμενη συνεργασία που διευκολύνεται από το παρατηρητήριο του EUIPO σχετικά με τα θέματα αυτά θα πρέπει να εξελιχθεί σε ειδικό δίκτυο εντός του οποίου τα κράτη μέλη θα ανταλλάσσουν με δομημένο τρόπο πληροφορίες σχετικά με τα μέτρα, τις διαδικασίες και τα μέσα έννομης προστασίας που ισχύουν για τις μη εξουσιοδοτημένες αναμεταδόσεις αθλητικών και άλλων ζωντανών εκδηλώσεων, μεταξύ άλλων όσον αφορά τον αντίκτυπο και την αποτελεσματικότητα των εν λόγω εργαλείων επιβολής και όσον αφορά τις προκλήσεις και τις ορθές πρακτικές στον συγκεκριμένο τομέα.
Το δίκτυο θα πρέπει να καθιστά δυνατό τον διάλογο σε όλα τα κράτη μέλη και να συμπεριλαμβάνει τις διοικητικές αρχές που διαθέτουν ειδικές αρμοδιότητες όσον αφορά την επιβολή των δικαιωμάτων διανοητικής ιδιοκτησίας και οι οποίες υφίστανται σε ορισμένα κράτη μέλη.
Οι πληροφορίες που θα συλλέγονται στο πλαίσιο του δικτύου αναμένεται να συμβάλουν στην παρακολούθηση των αποτελεσμάτων της σύστασης.
(36)
Η ενίσχυση της εμπειρογνωσίας των προσώπων που συμμετέχουν στην επιβολή των δικαιωμάτων για την καταπολέμηση των μη εξουσιοδοτημένων αναμεταδόσεων ζωντανών εκδηλώσεων μέσω κατάλληλων μέτρων κατάρτισης αποτελεί έναν ακόμη τρόπο για την επίτευξη αποτελεσματικότερης επιβολής.
Το παρατηρητήριο του EUIPO θα πρέπει να ενθαρρυνθεί να αναπτύξει και να διοργανώσει δραστηριότητες ανάπτυξης γνώσεων για τους εθνικούς δικαστές και τις εθνικές αρχές στον συγκεκριμένο τομέα.
(37)
Η Επιτροπή θα παρακολουθεί στενά τα μέτρα που λαμβάνονται στο πλαίσιο της παρούσας σύστασης, με την υποστήριξη του παρατηρητηρίου του EUIPO, το οποίο θα πρέπει να παρέχει τεχνική εμπειρογνωσία και οργανωτική υποστήριξη, καθώς και να παρακολουθεί την εξέλιξη των μη εξουσιοδοτημένων αναμεταδόσεων ζωντανών εκδηλώσεων στα κράτη μέλη.
Για την εκτέλεση αυτού του καθήκοντος, είναι απαραίτητο τα κράτη μέλη και τα ενδιαφερόμενα μέρη να ανταλλάσσουν σχετικές
(12) Intellectual Property Crime Threat Assessment (Αξιολόγηση απειλών όσον αφορά το έγκλημα κατά της διανοητικής ιδιοκτησίας), EUIPO και Ευρωπόλ, Μάρτιος 2022.
(13) Κανονισμός (ΕΕ) αριθ.
386/2012 του Ευρωπαϊκού Κοινοβουλίου και του Συμβουλίου, της 19ης Απριλίου 2012, σχετικά με την ανάθεση στο Γραφείο Εναρμόνισης στο Πλαίσιο της εσωτερικής αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (ΕΕ L 129 της 16.5.2012, σ.
1).